**KITÖLTÉSI ÚTMUTATÓ**

**A letelepedési támogatás megállapítására vonatkozó eljárási rendelkezések**

A támogatás iránti kérelmet **az adásvételi szerződés megkötését követő 90 napon belül kell benyújtani, mely határidő jogvesztő.**

A kérelem elbírálásához a kérelmező köteles nyilatkozni, hogy a jogosultsági feltételeknek megfelel.

**A kérelemhez továbbá csatolni kell**

**a) erkölcsi bizonyítvány,**

**b) házastársak esetén a házassági anyakönyvi kivonat egyszerű másolatát,**

**c) élettársak esetén a közjegyző előtt ‐ az élettársi minőség fennállására ‐ tett nyilatkozat egyszerű másolatát,**

**d) a megvásárolni kívánt lakás adásvételi szerződésének ügyvéd által ellenjegyzett példányát,**

**e) az ingatlanvagyon‐értékelő vagy műszaki ellenőri tevékenység végzésére jogosult személy által kiállított okiratot,**

**f) az adásvételi szerződés ingatlan ‐ nyilvántartási hatóság részére történő benyújtásának igazolására alkalmas dokumentumot,**

**g) a kérelmező köteles csatolni annak igazolására alkalmas ‐ a pénzforgalmi szolgáltató által kiállított ‐ dokumentumot, hogy a támogatás folyósítására megjelölt bankszámlaszám a kérelmező, vagy az együttes igénylők valamelyike rendelkezése alatt áll.**